OzLabs/hebrew-wiki-articles huggingface dataset:
ארון קריקסטיין

ארון קריקסטיין (באנגלית: Aaron Krickstein; נולד ב-2 באוגוסט 1967 באן ארבור, מישיגן, ארצות הברית) הוא טניסאי עבר יהודי-אמריקאי, ששיחק כמקצוען בסבב ה-ATP מ-1983 ועד 1996. נחשב לאחד מהטניסאים היהודים הגדולים בכל הזמנים. בשיאו דורג במקום השישי בסבב ה-ATP.<br>
קריקסטיין מחזיק עד היום בשני שיאים עולמיים בסבב ה-ATP – הזוכה הצעיר ביותר בטורניר ATP (שיא שקבע בטורניר רמת השרון) והטניסאי הצעיר ביותר שדורג בעשיריה הראשונה בדירוג ה-ATP. היה מוכר בסבב ה-ATP כשחקן בעל כושר גופני וסיבולת מעולים שסייעו לו רבות במשחקים ארוכים, וזאת אף על פי שנאלץ להתגבר על סדרת פציעות בשלב קריטי בקריירה שלו.

==תחילת דרכו==
קריקסטיין החל לשחק טניס בגיל 6. הוא התבלט בטורנירים של בתי ספר בארצות הברית, וכבר בגיל 16 זכה באליפות ארצות הברית עד גיל 18 כאשר הוא גובר על שחקנים מבוגרים ממנו. מיד לאחר מכן הפך למקצוען.

==קריירה מקצוענית==
טורניר ה-ATP הראשון שבו זכה קריקסטיין היה טורניר ריקליס-אייזנברג ברמת השרון כאשר גבר בגמר שנערך ב-15 באוקטובר 1983 על כריסטוף זיפף מגרמניה. בכך הפך קריקסטיין לזוכה הצעיר ביותר בטורניר ATP בגיל 16 ו-74 ימים – שיא בו הוא מחזיק עד היום. הוא הגן על תוארו ב-1984 כשגבר בגמר על שחר פרקיס.<br>
ב-13 באוגוסט 1984, כאשר היה בן 17 ו-9 ימים בלבד, נכנס קריקסטיין לראשונה לעשיריה הראשונה בדירוג ה-ATP, כשדורג במקום התשיעי בעולם. בכך קבע שיא נוסף בסבב ה-ATP כטניסאי הצעיר ביותר שדורג בעשיריה הראשונה בעולם. גם בשיא הזה הוא מחזיק עד היום.<br>
באמצע שנות ה-80, כאשר היה בשלב של נסיקה בקריירה המקצוענית שלו, סבל קריקסטיין מסדרה ארוכה של פציעות שעיכבו את התקדמותו ודירדרו את דירוגו. בין השאר נפגעו בפרק זמן קצר כפות רגליו, ברכיו ומפרקי ידיו, ובנוסף נדרס על ידי מונית בניו יורק ב-1987.<br>
למרות כל זאת, חזר קריקסטיין לצמרת הגבוהה של הסבב ונודע כ"איש ברזל" בעל סבולת עילאית. הוא חזר 10 פעמים מפיגור 2:0 במערכות כדי לנצח ב-5 מערכות (שיא ATP נוסף, בו הוא מחזיק במשותף עם בוריס בקר, רוג'ר פדרר ואנדי מארי), ובסך הכל ניצח ב-27 מתוך 35 משחקים בקריירה שלו שנמשכו 5 מערכות. סגנון המשחק שלו התבסס על מהלכים ארוכים ומכות מדויקות מהקו האחורי.<br>
הישגיו הגדולים ביותר בטורנירי גראנד סלאם היו חצאי הגמר באליפות ארצות הברית הפתוחה ב-1989 ובאליפות אוסטרליה הפתוחה ב-1995.

==גביע דייוויס==
קריקסטיין שיחק בנבחרת גביע דייוויס של ארצות הברית בין השנים 1985 ו-1987, וכמו כן שיחק בנבחרת ב-1990 שם סייע לנבחרתו לעלות לחצי הגמר עם שני ניצחונות ביחידים על שחקני נבחרת צ'כוסלובקיה. ארצות הברית המשיכה וזכתה בגביע דייוויס, ללא קריקסטיין.

==זכיות בטורנירים בסבב ה-ATP==
* 1983: רמת השרון
* 1984: בוסטון
* 1984: רמת השרון
* 1984: ז'נבה
* 1989: סידני
* 1989: לוס אנג'לס
* 1989: טוקיו
* 1992: יוהנסבורג
* 1993: דרבן

==קישורים חיצוניים==

קטגוריה:טניסאים אמריקאים
קטגוריה:טניסאים יהודים
קטגוריה:יהודים אמריקאים
קטגוריה:אמריקאים שנולדו ב-1967
נמל התעופה חורחה ניוברי

נמל התעופה חוֹרְחֶה נְיוּבֵּרִי (בספרדית: Aeroparque Jorge Newbery) הוא נמל תעופה המשמש לטיסות ליעדים פנימיים ואזוריים של אזור המטרופולין של בואנוס איירס בארגנטינה.

נמל התעופה נפתח בשנת 1947 על קרקע שיובשה מהריו דה לה פלאטה. הוא נמצא כ-2 ק"מ ממרכז העיר בואנוס איירס בשכונת פלרמו, משתרע על שטח של 1,380 דונם ויש בו מסלול טיסה באורך של 2,100 מטרים וברוחב של 40 מטרים. הוא נמצא בבעלות ממשלת העיר בואנוס איירס ומתופעל בידי חברת "אארופוארטוס ארחנטינה 2000". 

בנמל התעופה ממריאות ונוחתות מעל 350 טיסות יומיות לערים שונות בארגנטינה, ברזיל, צ'ילה, פרגוואי ואורוגוואי, וכן טיסות פרטיות, מוניות אוויר וטיסות שכר ליעדים מקומיים ובינלאומיים שונים. טיסות בינלאומיות ואזוריות אחרות ממריאות ונוחתות בנמל התעופה הבינלאומי מיניסטרו פיסטריני בעיר אסייסה (Ezeiza), הנמצא 38 ק"מ מנמל התעופה ניוברי. בשנת 2008 עברו בנמל 5.68 מיליון נוסעים.

הנמל קרוי על שם חלוץ התעופה הארגנטינאית, חורחה ניוברי.

== קישורים חיצוניים ==

* 

תרשים נמל התעופה

קטגוריה:ארגנטינה: שדות תעופה
ניוברי
קטגוריה:בואנוס איירס: תחבורה
קטגוריה:בואנוס איירס: מבנים
דובר הייטס

דובר הייטס (באנגלית: Dover Heights) הוא פרוור בסידני, המנוהל על ידי מועצת וייברלי (Waverley Council).

==גאוגרפיה==
דובר הייטס ממוקם כ-9 ק"מ מזרחית למרכז העסקים הראשי של סידני. הוא גובל ממזרח באוקיינוס השקט, מצפון בווקלוז, ממערב ברוז ביי ומדרום בנורת' בונדיי. הרחובות העיקריים בפרוור הם דרך מוריברה ודרך דובר ממזרח למערב, ודרך מיליטרי מצפון לדרום. דובר הייטס מחזיק בשיא ערך הנדל"ן מבין פרוורי מועצת וייברלי, עם ערך חציוני לבתים מעל 2 מיליון דולר אוסטרלי.

==היסטוריה==
דובר הייטס נקרא על שם דמיון קו המצוקים שממזרחו לזה של צוקי דובר בקנט, אנגליה. הפרוור היה חלק משטח נחלת קופר (שכללה גם את רוז ביי ופוינט פייפר ממערב) בתחילת המאה ה-19, ונרשם תחת השם דובר הייטס לראשונה ב-1886. 

במהלך מלחמת העולם השנייה, מחנה חיל האוויר האוסטרלי הפעיל בדובר הייטס תחנת מכ"ם ימי ואווירי, כחלק מקו הגילוי של החוף המזרחי.

==תרבות==
דובר הייטס הוא פרוור מגורים, ואינו כולל בתי תרבות בולטים. מועצת וייברלי הכשירה מספר שבילי טבע העוקבים אחר קו המצוקים, מדובר הייטס ועד וקלוז בצפון. 

לקהילות הדתיות במקום מספר בתי תפילה, בין השאר בית הכנסת דובר הייטס, המשרת את צורכי הקהילה היהודית במקום.

==קישורים חיצוניים==

* [https://web.archive.org/web/20110227134419/http://info.id.com.au/dosydney/Default.aspx?pg=1&gid=1950 דובר הייטס באתר "Dictionary of Sydney"]
* [http://www.sydney-suburbs.com.au/Sydney_suburb/Dover_Heights/Suburbs/16291 דובר הייטס באתר "Sydney Suburbs"]

==הערות שוליים==

קטגוריה:פרוורי סידני
ג'ונתן דוס סאנטוס

ג'ונתן דוס סאנטוס רמירס (בספרדית: Jonathan dos Santos Ramírez; נולד ב-26 באפריל 1990 במונטריי) הוא כדורגלן מקסיקני-ספרדי ממוצא ברזילאי המשחק בעמדת הקשר בלוס אנג'לס גלאקסי ובנבחרת מקסיקו.

== קריירה ==
כשהיה דוס סאנטוס צעיר, ייצגו הוא ואחיו ג'ובאני את עירם בטורניר כדורגל בצרפת וסקאוט של קבוצת ברצלונה הספרדית, אשר התרשם ממשחקם החליט להביאם לקבוצה. במשך שבע שנים שיחק דוס סאנטוס בקבוצות הילדים והנוער השונות של ברצלונה ובמהלך עונת נבחר לתפקד כקפטן קבוצת הנוער ואף קיבל אזרחות ספרדית שאיפשרה לו לשחק בקבוצה הבוגרת בעתיד. לקראת עונת נבחר לעלות לקבוצת המילואים של המועדון, ברצלונה אתלטיק (אז בליגה הספרדית השלישית), ומעט לאחר מכן זומן על ידי ז'וזפ גווארדיולה למשחקי הכנה של הקבוצה הבוגרת באנגליה וארצות הברית. כמו כן, זומן למשחק הסופר קאפ הספרדי נגד אתלטיק בילבאו, אך לבסוף לא נכלל בסגל וצפה במשחק מהיציע. את הופעת הבכורה שלו בברצלונה אתלטיק ערך ב-5 בספטמבר 2009 במשחק נגד מיורקה ב' שהסתיים בתיקו 1-1 וב-28 באוקטובר ערך את הופעת הבכורה שלו בקבוצה הבוגרת, כאשר נכנס כמחליף לסיידו קייטה בדקה ה-80 של משחק גביע המלך הספרדי נגד קולטוראל לאונסה. כחודש לאחר מכן, ערך את הופעתו הראשונה בליגת האלופות, כאשר החליף את אנדרס אינייסטה בדקות הסיום של המשחק נגד אינטר מילאנו, בו ניצחה ברצלונה 0-2.

ב-29 בדצמבר 2009 זומן דוס סאנטוס שוב לסגל הקבוצה הבוגרת וכבר ארבעה ימים לאחר מכן ערך את הופעת הבכורה שלו בליגת העל הספרדית, כאשר פתח בהרכב במשחק נגד ויאריאל וסייע לקבוצתו לסיים בתיקו 1-1. עד סיום העונה ערך שתי הופעות נוספות בליגה הספרדית הראשונה וסייע לקבוצת המילואים לסיים במקום השני בליגה השלישית ולהעפיל לליגת המשנה.

על אף אזרחותו הספרדית, העדיף דוס סאנטוס לייצג את מולדתו וב-30 בספטמבר 2009, ערך את הופעת הבכורה שלו בנבחרת מקסיקו הלאומית, במשחק ידידות נגד , בו הפסידה מקסיקו 2-1. במרץ 2010 ערך שתי הופעות נוספות עבור הנבחרת, במשחקים נגד ו. עם סיום עונת נכלל בסגל המורחב של מקסיקו למונדיאל 2010, אולם לאחר שהפגין יכולת חלשה במשחקי ההכנה, לא נכלל בסגל הסופי לטורניר, דבר שעל פי דברי אביו של דוס סאנטוס, פגע קשות באחיו, ג'ובאני שהתלבט אם לפרוש מהמונדיאל, אך לבסוף השתכנע לקחת חלק בטורניר.

ב-9 ביולי 2014 חתם דוס סאנטוס בויאריאל. ב-27 ביולי 2017 חתם דוס סאנטוס בקבוצת לוס אנג'לס גלאקסי, בה שיחק עם אחיו ג'ובאני.

== חיים אישיים ==
אביו הברזילאי של ג'ונתן, ג'ראלדו דוס סאנטוס, היה גם הוא כדורגלן ששיחק בליגת העל המקסיקנית בין השנים 1980-1991. גם שני אחיו, ג'ובאני ואדר הם כדורגלנים מקצועניים.

בספטמבר 2017 פורסם כי ארוסתו עזבה אותו לאחר שסיפר לה שהוא ביסקסואל וניהל רומן במשך כ-7 חודשים עם מתיו מוסקיו, כדורגלן ארגנטינאי ב-2015. דוס סנטוס ומוסקיו הסבירו כי מדובר בטענות כוזבות.

==קישורים חיצוניים==

* [http://soccernet.espn.go.com/players/stats?id=137439&cc=4716 דף השחקן] באתר ה-ESPN
* [http://www.goal.com/en/people/mexico/35047/jonathan-dos-santos פרופיל] באתר Goal.com

==הערות שוליים==

קטגוריה:כדורגלנים מקסיקנים
קטגוריה:קשרי כדורגל מקסיקנים
קטגוריה:קשרי כדורגל ספרדים
קטגוריה:כדורגלנים ספרדים
קטגוריה:כדורגלני ברצלונה
קטגוריה:כדורגלני ויאריאל
קטגוריה:כדורגלני לוס אנג'לס גלאקסי
קטגוריה:כדורגלני נבחרת מקסיקו
קטגוריה:מונטריי: כדורגלנים
קטגוריה:כדורגלני גביע הזהב 2015
קטגוריה:כדורגלני גביע הקונפדרציות 2017
קטגוריה:כדורגלני מונדיאל 2018
קטגוריה:כדורגלני גביע הזהב 2019
קטגוריה:כדורגלני גביע הזהב 2021
קטגוריה:מקסיקנים שנולדו ב-1990
ילדי המים

ילדי המים (באנגלית: The Water-Babies, A Fairy Tale for a Land Baby) הוא רומן לנוער מאת הסופר והכומר צ'ארלס קינגסלי, שנכתב בין השנים 1863-1862 בכתב העת מקמילנ'ס, ויצא לאור כספר ב-1863. הספר כתוב כאגדה בסגנון איגיון, שזור בשירים ובסיפורי משנה הלקוחים מאגדות ומיתולוגיות שונות. לאורך הספר מוזכרים בעלי חיים וצמחים רבים, האופייניים לאזורים שאותם עובר הגיבור במסעותיו. בספר קריצות פארודיות רבות כלפי נושאים שהיו ברומו של עולם בזמן הכתיבה, כמו תורת האבולוציה, המהפכה התעשייתית, עבדות ילדים, עוני ועוד. ב-1978 עובד הספר לסרט באותו שם, שחלקו מצויר וחלקו מצולם.

==עלילה==
תום הוא ילד מנקה ארובות המגיע עם מעבידו האכזרי, מר גריימס, לבית אחוזה מפואר. הוא נכנס דרך הארובה לחדרה של ילדה בשם אלי. הוא נחשד בגנבה, ונרדף על ידי בעלי האחוזה. הוא בורח, יורד מצוקים וזקנה פוגשת אותו ומטפלת בו כי מרוב שהוא ברח ורץ בשמש היוקדת הוא קיבל חום. הזקנה נתנה לו כוס חלב ונתנה לו לישון אך מתוך שינה הוא הולך ונכנס לנהר, שם הוא הופך ל"ילד מים" - גודלו 10 סנטימטרים וצומחים לו זימים. תום עובר במים הרפתקאות שונות. הוא מתחיל את דרכו בנחל קטן, ומשם עובר לים הפתוח. בדרך הוא רואה כיצד מר גריימס נופל למים וטובע. בים הוא פוגש ילדי מים אחרים וגם את הילדה אלי, וכן פיות המלמדות אותו שיעורי חיים שונים. כחלק מהתבגרותו, תום מבין שעליו לסלוח למר גריימס ולעזור לו, למרות שהלה התאכזר אליו. תום יוצא למסע לאזור הקוטב הצפוני כדי להגיע למקום שבו נמצא גריימס. הוא עוזר למר גריימס להבין שהוא היה אדם רע, ומציל אותו. כעת גם תום יכול לחזור לעולם היבשה, והוא חוזר לזרועותיה של אלי.

==תרגומים לעברית==
*תרגם ג. גלברט, הוצאת פ' גינזברג תל אביב, 1928
*תרגם מ. בן אליעזר, הוצאת שטיבל תל אביב, 158 עמודים, 1934
*תרגמה דליה למדני, ציירה שרלי הירש, הוצאת עדי תל אביב, 117 עמודים, 1972. יצא בשנת 1988 בהוצאת כתר.
*תרגם אוריאל אופק, הוצאת ענבל תל אביב, 112 עמודים, 1987. יצא בשנת 1999 בהוצאת עופרים.
*תרגם יואב אבני, איירה בתיה קולטון, הרפתקה: סופרים מתרגמים קלאסיקה, הוצאות מודן ואוקיינוס, 220 עמודים, 2011

==קישורים חיצוניים==

* 
* 
*[https://harpatka.net/guide/ילדי-המים/ ילדי המים] במדריך הרפתקה לספרי נוער

קטגוריה:ערכים שבהם תבנית בריטניקה אינה מתאימה
קטגוריה:ספרי ילדים ונוער
קטגוריה:ספרי 1863
קטגוריה:ספרי הוצאת כתר
קטגוריה:ספרי הוצאת מודן
קטגוריה:ספרי סדרת הרפתקה
רופא להשכיר

רופא להשכיר (באנגלית: Royal Pains) היא סדרת דרמה המשכית של רשת USA האמריקאית ששודרה בין השנים 2009–2016 למשך 8 עונות.
הסדרה בכיכובו של מארק פויארסטין מספרת על רופא צעיר בשם האנק לוסון המואשם בגרימת מותו של חולה חשוב. האנק מחליט לעבור לגור עם אחיו הצעיר, אוון בהמפטונס. שם הופך האנק ל"רופא להשכיר" של העשירים המקומיים.

הסדרה עלתה לראשונה ב-4 ביוני 2009 וכללה 12 פרקים עד שהגיעו לסיומם ב-27 באוגוסט 2009.

העונה השמינית והאחרונה עלתה ב-18 במאי 2016, כללה 8 פרקים שלא צלחו כמו העונות הראשונות, והסתיימה ב-6 ביולי 2016.

בישראל הסדרה שודרה בערוץ yes Drama.

==שחקנים ראשיים==
*הנרי "האנק" לוסון (מארק פויארסטין): השחקן הראשי. בעבר היה רופא מצליח בחדר המיון של ניו יורק. הוא עובר לגור יחד עם אחיו הצעיר בהמפטונס בלונג איילנד ופותחים שם עסק של רפואה פרטית בעיר, הוא ואחיו יהודים.
*אוון ר. לוסון (פאולו קוסטנזו): אחיו הצעיר של האנק. הוא רואה חשבון וסמנכ"ל הכספים של אחיו. הוא בדרך כלל עושה משהו טיפשי או מביך בניסיון לקדם את העסק שהקימו יחדיו.
*ג'יל קייסי (ג'יל פלינט): מנהלת בית חולים מקומי. במערכת יחסים עם האנק, אך עם הזמן מערכת היחסים ביניהם הופכת להיות מביכה, במיוחד אחרי שבעלה לשעבר, צ'ארלי, חוזר לזמן קצר. (עונות 1–4)
*דיביה קאדרה (רשמה שטי): עוזרת רופא של האנק. היא שומרת את הקריירה שלה בסוד מהוריה. נגד רצונה, הוריה הכריחו אותה להתארס לחבר הילדות שלה.
*פייג' לוסון (ברוק ד'אורסיי): אשתו של אוון וגיסתו של הנרי. היא ביתו של קצין צבא לשעבר, עשיר ושמרן בעל שאיפות פוליטיות שחושב שאוון לא מספיק טוב לבתו. (עונות 2–8)
*בוריס קוסטר פון יורגנס רטניץ (קמפבל סקוט): איש עסקים גרמני, בעל התנהגות נוקשה, שרגיל לקבל את כל מה שהוא רוצה. מציע להאנק ואוון להתגורר בבית ההארחה שלו, והוא הלקוח הראשון של האנק. בעל מחלה גנטית נדירה.
*ד"ר ג'רמיה סאקאני (בן שנקמן): הועסק על ידי אוון כדי להיות המחליף של האנק במהלך ההפסקה הזמנית של השותפות העסקית שלהם, ולאחר שאוון והאנק השלימו, סאקאני נשאר. (עונות 4–8)

=== שחקנים משניים ===
* אדי ר. לוסון (הנרי וינקלר): האב האוהב של האנק ואוון, שעזב אותם כשהיו צעירים. נאשם במעילה. אדי ישב תקופה קצרה בכלא ועכשיו הוא על תנאי, ועובד כסופר רבי-מכר, ומגיע לחדש את הקשר שלו עם בניו ועם בתו החדשה אמה.
* ד"ר אמילי פק (אנסטסיה גריפית'): רופאה מתחרה, שעובדת עם (ומעורבת במקצת) האנק. היא הועסקה על ידי בוריס כדי להחליף את האנק בזמן שעשה ביקור ממושך בקובה עם בוריס.
* ג'ק אומאלי (טום קוואנו): שחקן גולף מקצועי, הפך להיות חבר טוב ועמוק של האנק מה שהפך לבולט. ג'ק מת בפרק 15 של עונה 3, מה שגרם להאנק לפתח טראומה נפשית.
* ד"ר פול ואן דייק (המכונה "דוקטור") (קייל הווארד): רופא במורשת של המפטונס, דיביה הראשונה שפוגשת אותו בעת ליקוי ירח בבית החולים. אחרי פלרטוט קצר בינו לבין דיביה, אוון מעסיק אותו כאחד ממחליפיו של האנק במהלך הפסקה זמנית של השותפות ביניהם.

== פרקים ==
{| class="wikitable"
|+
!עונה</small>
!פרקים</small>
!פרק בכורה
!פרק סיום
|-
|1
|12
|4 ביוני 2009
|27 באוגוסט 2009
|-
|2
|18
|3 ביוני 2010
|24 בפברואר 2011
|-
|3
|16
|29 ביוני 2011
|22 בפברואר 2012
|-
|4
|16
|6 ביוני 2012
|16 בדצמבר 2012
|-
|5
|13
|12 ביוני 2013
|11 בספטמבר 2013
|-
|6
|13
|10 ביוני 2014
|2 בספטמבר 2014
|-
|7
|8
|2 ביוני 2015
|21 ביולי 2015
|-
|8
|8
|18 במאי 2016
|6 ביולי 2016
|}

==קישורים חיצוניים==
* 

קטגוריה:USA Network
קטגוריה:סדרות דרמה אמריקאיות
קטגוריה:סדרות טלוויזיה אמריקאיות שעלו לשידור בשנות ה-2000
קטגוריה:סדרות טלוויזיה רפואיות
טקסי דרייבר

טקסי דרייבר ("נהג מונית") היא סדרת דרמה קומית ישראלית המשודרת מאז מרץ 2010 בערוץ הדרמה של yes. יוצר הסדרה הוא השחקן יובל סגל, שאף מככב בסדרה. הסדרה הייתה פרויקט משותף של yes ורשת, ומנובמבר 2010 שודרה גם בערוץ 2.

במוקד "טקסי דרייבר" סיפורם של חמישה שותפים בתחנת המוניות "מוניות השכונה", הנאבקים לשמר את עצמאותה של התחנה הקטנה, להתמודד עם קשיי החברים, עם חולשותיהם ועם בעיותיהם, ולשמר את הידידות ביניהם.

ב-8 באוגוסט 2012 עלתה העונה השנייה בערוץ "yes comedy HD", עונה המאופיינת במאבק בין חברות למשפחה.

== דמויות ==
*יגאל לוי (יובל סגל) - סדרן התחנה, הרואה בתחנת המוניות את פרויקט חייו.
*אביהו קובלנץ (יורם טולדנו) - נהג בתחנה הסובל מבעיית הימורים. מאומץ.
*הרצל (דני שטג) - נהג בתחנה, האחוז קנאה לאשתו ענת, המכונה "הגרושה". 
*אלישע אוטמזגין (דביר בנדק) - נהג בתחנה אשר שואף להיות כוכב.
*מיכה (חרא) לילך (קובי מאור) - נהג מפוכח וחרדתי בתחנה.
*ענת (דורית לב ארי) - אשתו של הרצל.
*פאני צ'למרו (ריימונד אמסלם) - אהבת נעוריו של יגאל.
*ויקטור צ'למרו (מנשה נוי) - אחיהם של פאני וברוך.
*ברוך צ'למרו (יונתן צ'רצ'י) - אחיהם של פאני וויקטור. 
*דוידי קובלנץ (יהב פרידמן) - בנו של אביהו.

==קישורים חיצוניים==

* "[http://reshet.tv/featured-series/taxi-driver/ טקסי דרייבר]" באתר רשת 13
ביקורות:
*
*
*
*

==הערות שוליים==

קטגוריה:סדרות טלוויזיה ישראליות
קטגוריה:דרמות קומיות ישראליות
קטגוריה:סדרות טלוויזיה ישראליות שעלו לשידור בשנות ה-2000
קטגוריה:Yes הטלוויזיה בלוויין: תוכניות וסדרות
קטגוריה:ערוץ 2: תוכניות וסדרות
קטגוריה:רשת: תוכניות וסדרות
מינאמוטו נו טמיושי

שמאל

מינאמוטו נו טָמֵיוֹשי (יפנית: 源為義 ; 1096–1156) היה ראש שבט מינאמוטו בזמן תקופת הייאן, נכדו של מינאמוטו נו יוֹשיאִיֶה, וסבו של מינאמוטו נו יוריטומו, השוגון הראשון. הוא הוביל את כוחות הקיסר סוטוקו במהלך מרד הוגֶן. טמיושי היה ידוע גם בשם מוּטְסוּ שׁירוֹ.

על אף שטמיושי ידוע בעיקר בשל מעורבותו במרד הוגן, הוא השתתף במספר עימותים אחרים במהלך חייו. בשנת 1113 לערך, היריבות המתמשכת בין הנזירים הלוחמים של מקדש מי (Mii-dera) ואלה של מנזר אֵנְרָיאקוֹ (Enryaku-ji) הסלימה לאלימות שהתפרצה ברחובות קיוטו. על אף שמשמר הארמון התארגן להגנת הקיסר, טמיושי, בעזרת קומץ סמוראים רכובים על סוסים, הצליח לדחוק את המתפרעים אל מחוץ לעיר.

עם תבוסתו במרד הוגן, נשפט טמיושי למוות, ובנו מינאמוטו נו יושיטומו הצטווה להורגו. יושיטומו סרב, וקצין אחר משבט מינאמוטו, אשר סירב לתת לטמיושי להרג בידי אדם משבט טאירה, הוציא אותו להורג ואחר כך התאבד בעצמו.

==לקריאה נוספת==
<div style="direction: ltr;">
*Sansom, George (1958). 'A History of Japan to 1334'. Stanford, California: Stanford University Press.
</div>

==קישורים חיצוניים==

* 

קטגוריה:יפן: היסטוריה
קטגוריה:ילידי 1096
קטגוריה:נפטרים ב-1156
מינאמוטו נו יושיטומו

מינאמוטו נו יושיטומו (ביפנית: 源 義朝; 1123 - 11 בפברואר 1160) היה ראש שבט מינאמוטו וגנרל בשלהי תקופת הייאן. בנו, מינאמוטו נו יוריטומו הפך לשוגון הראשון בהיסטוריה של יפן.

== מרד הוגן ==
עם פרוץ מרד הוגן בשנת 1156 בני שבט מינאמוטו ובני שבט טאירה תפסו עמדות מפתח בעימות. יושיטומו, יחד עם טאירה נו קיומורי, צידד בקיסר גו-שירקאווה, בעוד אביו, מינאמוטו נו טמיושי, אז ראש שבט מינאמוטו, אחיו הצעיר מינאמוטו נו טָמֵטוֹמו וטאירה נו טָדַמאסָה צידדו בקיסר לשעבר סוטוקו.
יושיטומו הביס את אביו ואת כוחותיו של סוטוקו, ובכך הפך לראש שבט מינאמוטו, בעודו מבסס את מעמדו כגורם פוליטי בעל השפעה בבירה קיוטו. אולם, על אף נסיונותיו לחנון את אביו, טמיושי הוצא להורג. בנוסף, תוצאות מרד הוגן ביססו את מעמדם של שבט מינאמוטו ושבט טאירה כיריבים הפוליטיים החזקים ביותר במדינה.

== מרד הייג'י ==
שלוש שנים מאוחר, בשנת 1159, יושיטומו ופוֹג'יוַוארה נו נוֹבּוּיוֹרי שמו את גו-שירקאווה במעצר בית והרגו את נושא כליו, המלומד פוג'יווארה נו מיצ'ינורי, במה שנודע כמרד הייג'י. לאחר המרד עלתה קרנו של שבט טאירה בחצר הקיסר, זאת למרות ההקרבה של שבט מינאמוטו במהלך המרד, והדבר העלה את חמתו של יושיטומו. לבסוף, קיומורי שחרר את גו-שירקאווה, ובסיועו הכניע את יושיטומו והרג את שני בניו הבוגרים ואת נובויורי.
בעת מנוסתו מהבירה, יושיטומו נבגד ונרצח בידי נושא כליו באוֹוַוארי. בניו הנותרים יוריטומו, מינאמוטו נו יושיצוּנֵה ומינאמוטו נו נוריורי נותרו בחיים והוגלו למזרח יפן.
לפי המסורת היפנית, יושיטומו נרצח כשהיה לא חמוש, בעודו טובל במעיין חם. מילותיו האחרונות היו "לו אך היה לי בוקן (חרב עץ המשמשת לאימונים)." קברו ממוקם במחוז אַאִיצ'י, והוא מוקף בחרבות עץ.

==לקריאה נוספת==
<div style="direction: ltr;">
*Sansom, George (1958). 'A History of Japan to 1334'. Stanford, California: Stanford University Press. pp256-258.
*Turnbull, Stephen (1998). 'The Samurai Sourcebook'. London: Cassell & Co. p60.
</div>

==קישורים חיצוניים==

* 

קטגוריה:יפן: היסטוריה
קטגוריה:ילידי 1123
קטגוריה:נפטרים ב-1160
עזיז חידר

עזיז חידר (בערבית: عزيز حيدر) הוא סוציולוג ערבי-ישראלי. חידר הוא פרופסור באוניברסיטה העברית בירושלים ועמית מחקר במכון ון ליר בירושלים, שבמסגרתו הוא ניהל את הפרויקט של השנתון הסטטיסטי לאוכלוסייה הערבית בישראל.

== אודות ==
חיידר סיים את עבודת הדוקטורט שלו בסוציולוגיה ואנתרופולוגיה חברתית באוניברסיטה העברית בירושלים ופוסט דוקטורט באוניברסיטת ג'ורג'טאון בוושינגטון. לאחר מכן שימש ראש המחלקה לסוציולוגיה באוניברסיטת ביר זית במשך ארבע שנים והרצה בה עד שנת 1997. חידר מלמד במכללת דוד ילין ומשמש כעמית מחקר במכון טרומן באוניברסיטה העברית. 

בשנת 1997 הקים את המכון ללימודים ערבים באוניברסיטת אל-קודס.

== קישורים חיצוניים ==
* [https://www.vanleer.org.il/he/people/עזיז-חידר ביוגרפיה] באתר מכון ון ליר
* 
*
* 

קטגוריה:סוציולוגים ישראלים
קטגוריה:בעלי תואר דוקטור מהאוניברסיטה העברית בירושלים
קטגוריה:סגל האוניברסיטה העברית בירושלים: סוציולוגיה ואנתרופולוגיה
קטגוריה:סגל אוניברסיטאות ברשות הפלסטינית
קטגוריה:ערבים ישראלים
קטגוריה:ישראלים שנולדו במאה ה-20
שבט מינאמוטו

המוֹן של שבט מינאמוטו, המורכב מעלי חזרן ופרחי גנציאנה]]
סֶאִירְיוֹג'י, מקדש בקיוטו, שימש בעבר כביתו של מינאמוטו נו טוֹרוּ, חבר חשוב במשפחת סאגה גנג'י
שבט מינאמוטו (ביפנית: 源) היה שבט הקרוב למשפחת הקיסר ביפן של תקופת הייאן. מינאמוטו היה שם משפחה אשר הוענק כתואר כבוד מהקיסר לבניו ונכדיו אשר לא עמדו בתור לרשת את תוארו. שבט טאירה היה שם נוסף שייצג ענף אחר במשפחה הקיסרית. שבט מינאמוטו נקרא גם שבט גנג'י (源氏), תוך שימוש בקריאה הסינית של הסימניות של מינאמוטו ("גן") ושבט ("ג'י").

שבט מינאמוטו היה אחד מארבעת השבטים אשר שלטו בפוליטיקה היפנית במהלך תקופת הייאן - האחרים היו פוג'יווארה, טאירה וטָצִ'יבָּאנַה.

הקיסר הראשון שהעניק את השם מינאמוטו היה הקיסר סאגה. לאחר מכן, הקיסרים סיֵיוַוה, מורקאמי, אוּדָה ודַאיגוֹ החלו להעניק לבניהם את השם מינאמוטו. הראשון להקרא מינאמוטו היה מינאמוטו נו מָקוֹטוֹ, בנו השביעי של הקיסר סאגה. בשנת 814 הקיסר סאגה העניק את הקאבאנה מינאמוטו נו אַסוֹן לבניו שלא עמדו לרשת אותו, ובכך הם וצאצאיהם חדלו להיות חלק מהמשפחה הקיסרית. מענפים תורשתיים אלה, אשר יצאו מקיסרים שונים, התהוו משפחות שונות אשר שמן יוחס לשמו של הקיסר בתוספת התואר גנג'י, למשל סיווה גנג'י.

המשפחה הבולטת ביותר בשבט מינאמוטו, סיווה גנג'י, היוותה נצר למינאמוטו נו צוּנֵמוֹנוֹ, שהיה נכדו של הקיסר ה-56 סיווה. צונמונו פרש מהארמון לפרובניציה והקים משפחת לוחמים. בנו, מינאמוטו נו מיטצוּנָאקַה, כרת ברית עם בית פוג'יווארה, ולכן בני מינאמוטו נקראו תכופות לבירה על מנת להשליט בה סדר. 

בנו הבכור של מיצונאקה, מינאמוטו נו יורימיצו, הפך לבן חסותו של פוג'יווארה נו מיצ'ינאגה, העוצר בעל ההשפעה הרבה ביותר מבית פוג'יווארה; בן נוסף, מינאמוטו נו יוֹרינוֹבּוּ דיכא מרד של טאירה נו טָדַצוּנֶה בשנת 1032. בנו של יורינובו, מינאמוטו נו יוריושי, ונכדו, מינאמוטו נו יושִיאִיֶה, הביאו שקט לצפון מזרח יפן בשנים 1051–1087.

תפארתה של משפחת סיווה גנג'י ירדה בעקבות מרד הוגן, כאשר צבא טאירה הוציא להורג את מרבית בני המשפחה. במהלך מרד הייג'י, נהרג מנהיג סיווה גנג'י, מינאמוטו נו יושיטומו. טאירה נו קיומורי נטל את השליטה על הבירה קיוטו, והגלה את מינאמוטו נו יוריטומו, בנו השלישי של יושיטומו. בשנת 1180 פתח יוריטומו במרד גלוי כנגד טאירה, ובסופו הושמד שבט טאירה והשליטה על מזרח יפן עבר לשבט מינאמוטו. בשנת 1192 קיבל יוריטומו את תואר השוגון וקבע את ממשלתו בעיר קמאקורה.

כך הוכיח שבט מינאמוטו את עליונותו בסוף תקופת הייאן, ושמר על מעמדו במשך תקופת קמקורה. בנוסף, נקבע כי השוגון חייב להוכיח קשר משפחתי לשבט מינאמוטו על מנת לזכות בתואר. וכך, משבט מינאמוטו יצאו בהמשך מספר ענפים נוספים, בהם אשיקאגה מייסד שוגונות אשיקאגה והשבטים נִיטָה וטָקֵדָה.

==ראו גם==
* שבט טאירה
*תקופת הייאן
* היסטוריה של יפן
* שוגון

==לקריאה נוספת==
<div style="direction: ltr;">
*Sansom, George (1958). A History of Japan to 1334. Stanford, California: Stanford University Press.
* Frederic, Louis (2002). Japan Encyclopedia. Cambridge, Massachusetts: Harvard University Press.
</div>

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:יפן: היסטוריה
צפחת בתקופת הברונזה המאוחרת

צפחת ממורקת וצבועה, עם ידיות האופייניות לתקופת הברונזה המאוחרת ב, [[מוזיאון הכט חיפה]]
צפחת – (באנגלית Pilgrim Flask) כלי עשוי מחרס שתחילת הופעתו הייתה בתקופת הברונזה המאוחרת. זוהי קנקנית קטנה בעל מתאר שטוח ועיגולים עדשתיים. בפרופיל נראה כמו שתי עדשות שחוברו יחדיו. זהו אחד הכלים הנפוצים והאופייניים לתקופה. תחילתו בסוף תקופת הברונזה המאוחרת א – LBI, הכלי לא היה קיים לפני כן. הכלי נפוץ מאוד במאות ה-14 וה-13 לפנה"ס. אין מידע האם הכלי מקורו בכנען, או שהוא נוצר בהשפעה חיצונית

הכלי מיוחד לא רק בצורתו אלא גם בשיטת הייצור שלו. בגלל המבנה המיוחד שלו היה צורך להכינו בשלבים. בשלב ראשון הוכנו שתי צלחות על אובניים שחוברו זו לזו. בשלב השני הוכן צוואר הכלי גם הוא באובניים. לאחר הכנתו הוא חובר אל גוף הכלי. בשלב שלישי חוברו שתי ידיות מצוואר הכלי לגוף הכלי. לרוב הכלים הם סימטריים במתארם אבל מצאו גם צפחות אסימטריות כאשר צד אחד בצורת עדשה והשני יותר מנופח. רוב הצפחות הן קטנות, קוטר העדשה כ-15 ס"מ. נמצאו גם צפחות בגדלים שונים. צפחות גדולות הן בעיקר תופעה של סוף תקופת הברונזה המאוחרת. בלכיש נמצאה במקדש III צפחת גדולה שקוטר העדשה הוא 27 ס"מ

בתקופת הברונזה המאוחרת ב נעשה איחוי הידיות אל הגוף והצוואר בצורה היוצרת רושם כעין עלי גביע של פרח. בתקופה זו הצוואר קצר, נראה כשתול בתוך העלים והשפה הנראית כנשענת על הידיות היא לרוב בעלת חתך משולש. זו תופעה שמאפיינת תקופה זו, נעלמת בתקופת הברונזה המאוחרת ג, ואינה נמשכת לתקופת הברזל.

העיטור הנפוץ ביותר הוא מעגלים בצבע אחד או שניים בעיקר אדום ושחור. יש גם עיטורים בצורת סליל.

צפחות מתקופה זו נמצאו באתרים ארכאולוגים שונים כגון: תל חצור, תל אל-עג'ול, תל מגידו תל אבו הואם תל לכיש ועוד.

הצפחת ממשיכה ככלי לתקופת הברזל תוך שינויי בעיצוב הכלי, הכלי פחות עדשתי ויותר מנופח, רוב הכלים עם ידית אחת. ניתן למצוא אותו בעיקר באזורי החוף, השפלה ועמקי הצפון.

==לקריאה נוספת==

*רות עמירן הקרמיקה הקדומה של ארץ ישראל, החברה לחקירת ארץ ישראל ועתיקותיה, 1971, עמודים 202–205

==הערות שוליים==

קטגוריה:קדרות בארץ ישראל בעת העתיקה
קטגוריה:תקופת הברונזה המאוחרת
נו באו צ'או

נוֹ בַּאוֹ צַ'אוּ (בווייטנאמית: Ngô Bảo Châu; נולד ב-28 ביוני 1972) הוא מתמטיקאי וייטנאמי-צרפתי, פרופסור באוניברסיטת שיקגו, חתן מדליית פילדס לשנת 2010.

את פרסומו קנה בהוכחת הלמה הבסיסית של תוכנית לנגלנדס הגאומטרית, הישג שהמגזין "טיים" הכתיר כאחת מעשר התגליות המדעיות החשובות ביותר ב-2009.

== חייו ==
צ'או גדל בהאנוי, בן לאב פיזיקאי ואם רופאה. בגיל 13 השתתף באולימפיאדת המתמטיקה הבינלאומית וזכה במדליית זהב לאחר שהשיג 42 נקודות, מספר הנקודות המקסימלי. שנה לאחר מכן השתתף שוב באולימפיאדה וזכה במדליית זהב עם 40 נקודות מתוך 42. 

לאחר התיכון עבר ב-1990 לצרפת ללמוד באקול נורמל סופרייר. הוא השלים דוקטורט במתמטיקה, ב-1997, באוניברסיטת פריז-סוד בהנחיית ז'ראר לומון. את ההביליטציה עשה באוניברסיטת פריז 13. ב-2004 מונה לפרופסור באוניברסיטת פריז-סוד. משנת 2006 הוא חבר במכון למחקר מתקדם. בתחילת 2010 נענה לפניית אוניברסיטת שיקגו לכהן כפרופסור במוסד, משרה אליה התמנה בספטמבר 2010. 

ב-2004 זכה יחד עם לומון בפרס המחקר מטעם מכון קליי למתמטיקה. ב-2007 זכה בפרס מטעם מכון המחקר המתמטי Oberwolfach בגרמניה, המוענק מדי כשלוש שנים למתמטיקאי האירופאי הבולט מתחת לגיל 36. בשנת 2010 זכה במדליית פילדס.

ב-2012 זכה באות אביר לגיון הכבוד הצרפתי על תרומתו לחינוך הצרפתי והווייטנאמי. הוא נבחר לעמית באגודה האמריקאית למתמטיקה ועמית באקדמיה האמריקאית לאמנויות ולמדעים.

==קישורים חיצוניים==

* 

* [https://web.archive.org/web/20070712050958/http://www.math.u-psud.fr/~ngo/ נו באו צ'או], באתר אוניברסיטת פריז-סוד
* 

==הערות שוליים==

קטגוריה:מתמטיקאים צרפתים
קטגוריה:זוכי מדליית פילדס
קטגוריה:סגל אוניברסיטת שיקגו
קטגוריה:וייטנאמים
קטגוריה:בוגרי אקול נורמל סופרייר
קטגוריה:מקבלי אות לגיון הכבוד
קטגוריה:צרפתים חברי האקדמיה האמריקאית לאמנויות ולמדעים
קטגוריה:עמיתי האגודה האמריקאית למתמטיקה
קטגוריה:צרפתים שנולדו ב-1972
גבי רוזנדורן

גבי (גבריאל) רוזנדורן (30 באוקטובר 1947 - 27 באפריל 1980) היה כדורגלן ישראלי אשר שיחק בעמדת הקשר האחורי בהפועל הרצליה ובמספר קבוצות בליגת הראשונה בהן: הפועל פתח תקווה, מכבי נתניה והפועל יהוד, וכן בנבחרת ישראל, במדיה רשם 7 הופעות בשנות ה-70.

רוזנדורן גדל במחלקת הנוער של הפועל הרצליה ועבר משם להפועל פתח תקווה שם שיחק 9 עונות, ובמדיה רשם 198 הופעות בליגה וכבש 17 שערים. במאי 1976 התעלף לאחר שכבש שער בניצחון קבוצתו על מכבי תל אביב באצטדיון בלומפילד. בהמשך עבר למכבי נתניה בה היה שותף לעונת 1978 בה זכתה הקבוצה בדאבל. ממכבי נתניה המשיך רוזנדורן להפועל יהוד, ובדצמבר 1979 איבד רוזנדורן את הכרתו בעת משחק ליגה של קבוצתו מול הכח מכבי רמת גן, בעקבות האירוע ואחרי התייעצות עם רופאיו החליט רוזנדורן לפרוש מכדורגל ולהמשיך בקורס המאמנים בו השתתף באותה עונה.

ב-27 באפריל 1980 בעת שהיה בקורס מאמנים איבד רוזנדורן את הכרתו וצנח אל הקרקע עקב אירוע לב. ניסיונות ההחייאה לא צלחו הוא הובהל לבית החולים לניאדו, אך שם נקבע מותו. רוזנדורן היה נשוי ואב לשני ילדים בת ובן .

== קישורים חיצוניים ==

* [http://hpt.co.il/?ShowPlayer=81 עמוד השחקן במוזיאון הפועל פתח תקווה]
* [https://web.archive.org/web/20090502100949/http://www.fcmn.co.il/article.php?id=713 עמוד ההנצחה לשחקן] באתר מכבי נתניה

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:הרצליה: כדורגלנים
קטגוריה:כדורגלני הפועל פתח תקווה
קטגוריה:כדורגלני מכבי נתניה
קטגוריה:כדורגלני הפועל יהוד
קטגוריה:כדורגלני נבחרת ישראל
קטגוריה:ישראלים שנולדו ב-1947
קטגוריה:ישראלים שנפטרו ב-1980
ארמון השלום וההתפייסות

ארמון השלום וההתפייסות או הפירמידה של השלום וההסכמים הוא בניין משולש הבנוי בצורת פירמידה, השוכן באסטנה בירת קזחסטן, וגובהו הכולל הוא 77 מטר. המבנה נבנה בעלות של כ-58 מיליון דולר ונחנך בסוף שנת 2006. הבניין נמצא בסמוך אל משכן הנשיא של קזחסטן והוקם במיוחד לצורך כינוסים בינלאומיים ובעיקר לקונגרסים וכנסים של הידברות בין דתות בעולם.

== המבנה ==

גובה המבנה הוא 62 מטר והוא ניצב על גבעה בגובה של 15 מטר. כל הבנייה היא מעל פני הקרקע. המבנה תוכנן על ידי משרד האדריכלים הבריטי "פוסטר", יחד עם אדריכלים טורקים. ניתן להאיר את הבניין בצבעים שונים. 

המבנה עשוי מחמש קומות המעוצבות בצורת משולשים. אורך הצלע של כל משולש היא 12 מטר, ובכל צד בפירמידה 25 משולשים. בשלוש הקומות התחתונות 21 משולשים בכל צד והן מחופות בגרניט חיוור. שתי הקומות העליונות עשויות מארבעה משולשים בכל צד והן מחופות בזכוכית צבעונית בשילוב מוטיב של יונים. 

שלד הבניין עשוי מפלדה משולבת בבטון, והוא מסוגל לעמוד בהתרחבות והתכווצות חומר של עד 30 ס"מ עקב האקלים המקומי המתאפיין בטמפרטורות קיצוניות של 40- מעלות עד 40 מעלות. 

הפירמידה נבנתה במיוחד כדי לארח פסטיבל דתות בינלאומי המתקיים כל שנתיים (בתחילה התקיים כל 4 שנים) הנקרא "קונגרס מנהיגי העולם והדתות המסורתיות". בתוך הפירמידה אולם אופרה שבו 1,500 מושבים. בנוסף מתקיימים במקום גם כנסים בינלאומיים נוספים הנועדים להדברות בין הדתות בעולם.

== קישורים חיצוניים ==
* 

* [http://astana-piramida.kz/#/ האתר הרשמי של הארמון] (באנגלית, רוסית, קזחסטנית) כולל טיול וירטואלי במבנה
* [http://www.fosterandpartners.com/projects/palace-of-peace-and-reconciliation/gallery/ גלריית תמונות של הארמון באתר מתכנני המבנה] 
* [http://www.flickr.com/photos/tags/palaceofpeace/ ארמון השלום וההתפייסות] באתר Flickr

קטגוריה:אסטנה: מבנים
קטגוריה:מבנים שתכנן נורמן פוסטר
סטנלי גרינברג

סטנלי גרינברג (באנגלית: Stanley Bernard Greenberg; נולד ב-10 במאי 1945) הוא יועץ פוליטי ועורך סקרים יהודי-אמריקאי, אשר שימש כיועץ עבור מועמדים דמוקרטיים כמו ביל קלינטון, אל גור וג'ון קרי, טוני בלייר, נלסון מנדלה וגרהרד שרדר ולמועמדים ממפלגת העבודה בהם לאהוד ברק בשנת 1999, לעמיר פרץ בשנת 2006 ולשלי יחימוביץ' בשנת 2012.

==קורות חיים==
גרינברג נולד בפילדלפיה למשפחה יהודית אמריקאית. הוא בוגר תואר ראשון מאוניברסיטת מיאמי באוהיו משנת 1967. הוא עשה אחר כך תואר שני (1969) ודוקטורט (1972) באוניברסיטת הרווארד. אחר כך לימד מדע המדינה באוניברסיטת ייל עד לשנת 1979. באותה שנה הוא פרש מהאקדמיה וייסד את מכון הייעוץ Greenberg-Lake שיעץ לסגן הנשיא וולטר מונדייל ולסנטור כריסטופר טוד. 

גרינברג פגש את קלינטון לראשונה בשנת 1988 ועזר לו להיבחר בשנית בשנת 1990 לתפקיד מושל ארקנסו. גרינברג היה יועצו הפוליטי של ביל קלינטון בשנת 1992 במהלך מערכת הבחירות לנשיאות ארצות הברית 1992, ונחשב כאחראי לקמפיין המוצלח שהוביל לבחירתו של קלינטון. בקמפיין הודגשה מדיניות מרכז כדי לזכות בקולות ימין וכן נושאים כמו מערכת הבריאות בארצות הברית.

גרינברג הוא בעליו של מכון מחקר וייעוץ בוושינגטון בשם Greenberg Quinlan Rosner.

רעייתו מאז 1978 היא רוזה דילורו, חברת בית הנבחרים של ארצות הברית מטעם מחוז הקונגרס השלישי של קונטיקט.

== קישורים חיצוניים ==
* 
* [https://web.archive.org/web/20100603031143/http://www.greenbergresearch.com/index.php?ID=403 ביוגרפיה]
* 

קטגוריה:יועצים פוליטיים אמריקאים
קטגוריה:יועצים פוליטיים יהודים
קטגוריה:בוגרי אוניברסיטת מיאמי באוהיו
קטגוריה:בעלי תואר דוקטור מאוניברסיטת הרווארד
קטגוריה:סטטיסטיקאים יהודים אמריקאים
קטגוריה:אמריקאים שנולדו ב-1945
זעקוקה

חירבת זעקוקה היא אתר ארכאולוגי הנמצא בפאתים המזרחיים של הכפר אום טובא ממזרח לירושלים (ליד שכונת הר חומה), בו נמצאו מערות, גת חצובה, בורות מים ובריכה. כיום האתר מוזנח ונפגע מאוד עקב בנייה בלתי חוקית ושוד עתיקות.
באחת המערות ששימשו לקבורה התרחש שוד עתיקות בו נעקרו ממקומם ונגנבו פרוטומות.
== קישורים חיצוניים ==
* [http://www.antiquities.org.il/images/archinfo//091-120/112.pdf נספח ארכאולוגי] אודות האתר (רשות העתיקות).
==הערות שוליים==

קטגוריה:ירושלים: עתיקות
פיטר לוי

פיטר לוי (אנגלית: Peter B. Levy; נולד ב-11 במאי 1956) הוא היסטוריון יהודי אמריקאי, העוסק בהיסטוריה של ארצות הברית במחצית השנייה של המאה העשרים, פרופסור וראש המחלקה להיסטוריה ולמדעי המדינה בקולג' יורק.

== אודות ==
לוי נולד בעיר ברלינגיים שבקליפורניה. בוגר תואר ראשון מאוניברסיטת ברקלי משנת 1978, תואר שני (1980) ודוקטורט (1986) מאוניברסיטת קולומביה.

בשנת 1984 נישא לדיאן והוא אב לבן ובת.

== מספריו ==
<div style="direction: ltr;">
* United States History, Pearson Prentice Hall (February 28, 2007).
* Civil War on Race Street: The Civil Rights Movement in Cambridge, Maryland (Gainesville: University of Florida Press, 2003).
* The Encylopedia of the Clinton Presidency, (Westport: CT: Greenwwod, 2001).
* 100 Key Documents in American Democracy, rev. ed. (Westport: CT: Praeger, 1999).
* The Civil Rights Movement, (Westport, CT: Greenwood, 1998).
* America in the Sixties - Right, Left, and Center : A Documentary History, (Westport: CT: Greenwood, 1998).
* Let Freedom Ring: A Documentary History of the Civil Rights Movement, (Westport: CT: Praeger, 1992).
* The Encyclopedia of the Reagan Bush Years, (Westport: CT: Greenwood, 1994).
* The New Left and Labor in the 1960s, (Urbana: University of Illinois Press, 1992).
</div>

== קישורים חיצוניים ==
* 

* [http://staff.ycp.edu/~plevy/ דף אישי], באתר קולג' יורק
* [https://web.archive.org/web/20070124065913/http://www.historycooperative.org/journals/ht/38.1/levy.html Teaching the 1960s with Primary Sources]

קטגוריה:בוגרי אוניברסיטת קליפורניה בברקלי
קטגוריה:בעלי תואר דוקטור מאוניברסיטת קולומביה
קטגוריה:היסטוריונים יהודים אמריקאים
קטגוריה:אמריקאים שנולדו ב-1956
המוזיאון השמי

המוזיאון השמי של אוניברסיטת הרווארד (באנגלית: Harvard Semitic Museum) הוא מוזיאון העוסק במזרח הקרוב שהוקם בשנת 1889. המוזיאון שוכן במבנה הנוכחי שלו, בתוך הקמפוס של הרווארד בקיימברידג' במסצ'וסטס משנת 1903.

המוזיאון הוקם על ידי יעקב שיף, אשר תרם לצורך הקמתו בשנת 1889 כ-10,000 דולר. מטרת המוזיאון הייתה "להציג את המנהגים וההיסטוריה של העמים השמים ולהראות כיצד הם תרמו לציביליציה". תחילה שכן המוזיאון ב-Peabody Museum והוא נפתח לקהל בשנת 1891. בשנת 1902 נפתח המוזיאון בבניינו החדש של המוזיאון, אשר גם הוא נתרם על ידי שיף בעבור 80 אלף דולר.

כיום אצורים במוזיאון כ-40,000 ממצאים ארכאולוגיים, רובם מחפירות שנעשו במימון המוזיאון במצרים, עיראק, ישראל, ירדן, סוריה ותוניסיה.

== קישורים חיצוניים ==

* 

קטגוריה:אוניברסיטת הרווארד
קטגוריה:ארצות הברית: מוזיאונים
קטגוריה:ארצות הברית: מוזיאונים לארכאולוגיה
פיטר טמין

פיטר טמין (אנגלית: Peter Temin; ב-17 בדצמבר 1937) הוא כלכלן והיסטוריון כלכלי יהודי אמריקאי, המשמש כפרופסור במחלקה לכלכלה ב-MIT.

== אודות ==
טמין נולד בפילדלפיה למשפחה יהודית. הוא סיים תואר ראשון בכלכלה בהצטיינות מ- Swarthmore College בשנת 1959 ואחר כך השלים תואר דוקטור בכלכלה באוניברסיטת MIT בשנת 1964. הוא לימד בMIT, בשנת 1967 מונה לפרופסור חבר, בשנת 1970 מונה לפרופסור מן המניין, בין השנים 1985 ל-1986 לימד באוניברסיטת קיימברידג', בין השנים 1990 ל-1993 עמד בראש המחלקה לכלכלה ב-MIT, ובשנת 1993 מונה כ-Elisha Gray II Professor of Economics. בשנת 2002 הוענקה לו מלגת גוגנהיים. בשנת 2009 יצא לגמלאות. 

הוא תרם תרומה משמעותית להבנה הכלכלית של התקופה שבין מלחמות העולם ותפקידו של תקן הזהב. בשנת 1999 הוא פרסם ספר על תפקיד האליטות בכלכלה שכתב ביחד עם אליס ברזיס. 

הוא אחיו של הווארד טמין, גנטיקאי חתן פרס נובל לרפואה לשנת 1975.

== מספריו ==
<div style="direction: ltr;">
* Iron and Steel in Nineteenth Century America: An Economic Inquiry. Cambridge: M.I.T. Press, 1964.
* The Jacksonian Economy. New York: W.W. Norton, 1969.
* The New Economic History (ed.). Penguin Books, 1972.
* Causal Factors in American Economic Growth in the Nineteenth Century. London: Macmillan, 1975.
* Did Monetary Forces Cause the Great Depression? New York: W.W. Norton, 1976.
* Reckoning with Slavery. New York: Oxford University Press, 1976 (with Paul David, Herbert Gutman, Richard Sutch, and Gavin Wright).
* Taking Your Medicine: Drug Regulation in the United States. Cambridge: Harvard University Press, 1980.
* The Fall of The Bell System: A Study in Prices and Politics. New York: Cambridge University Press, 1987.
* Lessons from the Great Depression. Cambridge: MIT Press, 1989.
* Inside the Business Enterprise: Historical Perspectives on the Use of Information (ed.). Chicago: University of Chicago Press, 1991.
* Industrialization in North America (ed.), Vol. 6 of R. A. Church and E. A. Wrigley (eds.), The Industrial Revolutions. Oxford: Blackwell, 1994.
* The European Economy Between the Wars. Oxford: Oxford University Press, 1997 (with
* Charles Feinstein and Gianni Toniolo), translated into Italian as L'economia europea trale due guerre (Laterza, Roma-Bari 1998).
* Learning by Doing in Markets, Firms, and Nations (eds.). Chicago: University of Chicago Press, 1998 (with Naomi R. Lamoreaux and Daniel M. G. Raff).
* Elites, Minorities, and Economic Growth (eds.). Amsterdam: Elsevier, 1999 (with Elise S. Brezis).
* Engines of Enterprise: An Economic History of New England (ed.). Cambridge: Harvard University Press, 2000.
* The World Economy Between the Wars. Oxford: Oxford University Press, 2008 (with [Charles Feinstein and] Gianni Toniolo).
* Reasonable Rx: How to Lower Drug Prices. Upper Saddle River, NJ: FT Press, 2008 (with Stan Finkelstein).
</div>

== קישורים חיצוניים ==

* [http://econ-www.mit.edu/faculty/ptemin דף הבית] באתר המכון הטכנולוגי של מסצ'וסטס
* 

קטגוריה:בוגרי מכללת סווארת'מור
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:סגל המכון הטכנולוגי של מסצ'וסטס
קטגוריה:כלכלנים יהודים אמריקאים
קטגוריה:היסטוריונים כלכליים
קטגוריה:אמריקאים שנולדו ב-1937
הסתדרות הפסיכולוגים בישראל

לוגו ההסתדרות עד 2013
הסתדרות הפסיכולוגים בישראל (הפ"י) הוא הארגון המייצג של הפסיכולוגים בישראל.

== אודות ==
ההסתדרות הוקמה בשנת 1957, באותה שנה שבה נפתחה המחלקה הראשונה לפסיכולוגיה באוניברסיטה בישראל, באוניברסיטה העברית בירושלים. משנת 1993 היא רשומה כעמותה

המוסדות המרכזיים של הארגון הם הוועד המרכזי, ועדת ביקורת, וועדת אתיקה. קיימות שש חטיבות בהסתדרות: התפתחותית, חברתית-תעסוקתית-ארגונית, חינוכית, קלינית, רפואית, שיקומית. לכל אחת מהחטיבות ועד משלה, הנבחר על ידי חברי החטיבה בלבד.

ההסתדרות קידמה את חקיקת "חוק הפסיכולוגים" אשר קובע מי יכול לעסוק בטיפול פסיכולוגי בישראל.

כחברים מן המניין להסתדרות רשאים להתקבל רק פסיכולוגים הרשומים בפנקס הפסיכולוגים. סטודנטים לפסיכולוגיה מהשנה השנייה לתואר השני מוזמנים להצטרף כחברים שלא מן המניין.

יושב ראש הארגון משנת 2018 הוא יורם שליאר. קודמו בתפקיד משנת 2014 היה ד"ר מאיר נעמן. קודם לכן שימשה בתפקיד ד"ר יוכי בן-נון ז"ל.

== פעילות ==
הסתדרות הפסיכולוגים בישראל היא הגוף המוסמך לייצג את המקצוע במוסדות סטטוטוריים שונים: מועצת הפסיכולוגים, מועצת הבריאות, [https://www.gov.il/he/departments/PublicBodies/national-council-mental-health-unit מועצה הלאומית לבריאות הנפש], [https://www.gov.il/he/departments/PublicBodies/national-council-mental-rehabilitation-unit מועצה ארצית לשיקום נכי נפש בקהילה], ועוד. בנוסף לפעילותה בארץ, הפ"י מייצגת את הפסיכולוגיה הישראלית במוסדות הבינלאומיים של המקצוע.

פעילות ההסתדרות כוללת:
* קידום הפסיכולוגיה הציבורית
* קידום נושאים הנוגעים לעיסוק כפסיכולוגים.ות עמצאיים.ות
* קיום הכשרות מקצועיות, כנסים, ימי עיון, השתלמויות והרצאות במגוון נושאים
* [https://psychologists.org.il/ אינדקס הפסיכולוגים הרשמי של הפ"י] - מאגר מידע המנגיש לציבור הרחב את כלל הפסיכולוגים.ות חברי הפ"י הרשומים ב[https://practitioners.health.gov.il/Practitioners/27 פנקס הפסיכולוגים של משרד הבריאות]
* פרסום כתב עת מקצועי רבעוני- "פסיכואקטואליה"
* ייעוץ משפטי
* מאגרי מידע מקצועיים
* ועדת אתיקה - עוסקת בבעיות האתיות המתעוררות במהלך פעילותו המקצועית של הפסיכולוג. הוועדה מטפלת בתלונות על התנהגותו של פסיכולוג כאיש מקצוע ומכריעה בסכסוכים על רקע אתי שבין חברי ההסתדרות. תקנון האתיקה של ההסתדרות ("קוד האתיקה המקצועית") אומץ על ידי מועצת הפסיכולוגים והוא חל גם על פסיכולוגים שאינם חברי הארגון.
* הטבות לחברי וחברות הארגון כגון ביטוח אחריות מקצועית קבוצתי, ביטוח בריאות קבוצתי לחברי.ות ומשפחותיהם.ן, מועדון צרכנות, הנחות ועוד

== קישורים חיצוניים ==

* 
* [https://psychologists.org.il/ אינדקס הפסיכולוגים הרשמי של הפ"י]

קטגוריה:מוסדות פסיכולוגיים
פסיכולוגיה
ברית פיקוח

ברית פיקוח היא אגודה שיתופית ישראלית העוסקת בראיית חשבון וייעוץ מיסוי וכלכלי למפעלי תעשייה, קיבוצים ומושבים.
החל משנת 2009, ברית פיקוח חברה ברשת העולמית Praxity<sub>TM</sub>, המאגדת משרדי רואה חשבון עצמאיים.
==היסטוריה==
ברית פיקוח נוסדה ב-1934 (בשם ברית פיקוח לקואופרציה החקלאית העובדת בע"מ), על ידי אנשי תנועת העבודה בארץ ישראל. היא נועדה להיות גוף מבקר במסגרת חברת העובדים של ההסתדרות הכללית של העובדים בארץ ישראל כמו גופים דומים שהוקמו על ידי חברת העובדים על מנת לחסוך בהוצאות רואי חשבון. בין בריתות הפיקוח נמנו "ברית הקואופרציה הצרכנית בישראל", "מרכז קופות המלווה - ברית הפיקוח של הקואופרציה האשראית העובדת בע"מ", "ברית הפיקוח לאגודות השיכון" וכדומה. גופים מרכזיים של חברת העובדים ובכלל זה מושבים וקיבוצים, בוקרו במשך עשרות שנים על ידי ברית פיקוח. 
בעקבות תהליכי ההפרטה שעברה חברת העובדים הופרטו גם בריתות הפיקוח.

כיום מועסקים בה כ-300 עובדים, מתוכם כ-80 רואי חשבון. היא מספקת שירותי ראיית חשבון לכ-1,400 לקוחות.
ברית פיקוח מדורגת שמינית לפי דירוג D&B לשנת 2015 של משרדי רואי החשבון הגדולים בישראל.

== קישורים חיצוניים ==
*

== הערות שוליים ==

קטגוריה:משרדי ראיית חשבון
קטגוריה:קואופרטיבים
קטגוריה:ישראל: חשבונאות
סאמי עדואן

סאמי עדואן (נולד ב-1954) הוא פרופסור לחינוך באוניברסיטת בית לחם ומייסד יחד עם דן בר און של PRIME, המכון ישראלי-פלסטיני למחקרי שלום ומשמש כמנהלו.

== אודות ==
עדואן נולד בכפר צוריף שליד חברון בשנת 1954 למשפחה חקלאית. בשנת 1976 סיים תואר בחינוך וסוציולוגיה מאוניברסיטת ירדן, בשנת 1978 נסע לארצות הברית שם השלים בשנת 1982 תואר במינהל חינוכי מאוניברסיטת מדינת סן פרנסיסקו. הוא היה מעוניין לחזור להמשיך לדוקטורט אולם יציאתו לארצות הברית נדחתה על ידי השב"כ עקב פעילותו הפוליטי. אולם בשנת 1984 קיבל אישור והשלים בשנת 1987 דוקטורט במינהל החינוכי מאוניברסיטת מדינת סן פרנסיסקו. הוא חזר לרשות ובין השנים 1987 ל-1993 לימד באוניברסיטת חברון. בשנת 1993 החל ללמד באוניברסיטת בית לחם במחלקה להכשרת מורים. באותה תקופה כתב ספר על לימוד האסלאם והנצרות בבתי ספר פלסטינים. בשנת 1993 היה כחצי שנה בבית כלא ישראלי על השתייכותו לארגון הפת"ח. לאחר שחרורו עבד יחד עם ד"ר רות פירר על בחינת מערכי השיעור הפלסטינים ופיתוח תוכנית לימודים משותפים לשני העמים. הוא עבד עם מכון ג'ורג' אקרט, מכון גרמני הבינלאומי לחקר ספרי לימוד, שהוקם בשנות החמישים לבנות מערכי שיעור משותפים לצרפתים, גרמנים ופולנים. 

בשנת 2007 הוענקה לו מלגת פולברייט.

== מספריו ==
<div style="direction: ltr;">
* The Role of Non-Governmental Organizations in Peace Building Between Palestinians and Israelis, Adwan, Sami and Bar On Dan 2000. PRIME: Beit Jala, Palestine
* Victimhood and Beyond, Adwan, Sami and Bar On Dan, 2001. PRIME: Beit Jala, Palestine
* The Status of Religious Education in Palestinian Schools, Adwan, Sami and Bar On Dan, 2001.Al-Liqa': Bethlehem Palestine
</div>

== קישורים חיצוניים ==
* [https://web.archive.org/web/20100610151510/http://samiadwan.bethlehem.edu/ אתר הבית] של עדואן
* [http://www.justvision.org/en/portrait/76000/interview ראיון עמו]

קטגוריה:סגל אוניברסיטאות ברשות הפלסטינית
שבט טאירה

מון הפרפר של טאירה]]
שבט טָאִירָה (Taira-shi 平氏) הוא אחד ממשפחות האצולה היפניות מתקופת הייאן.

יחד עם שבט מינאמוטו, היה טאירה שם משפחה אשר הוענק כתואר כבוד מהקיסר לבניו ונכדיו אשר לא עמדו בתור לרשת את תוארו. שבט טאירה נקרא גם שבט הֵיישִׁי (平氏) או הֵייקֶה (平家, מילולית בית טאירה), תוך שימוש בקריאה הסינית של הסימניות של טאירה (הֵיי) ושבט (氏, שי).

כנצר למשפחה הקיסרית, מספר נכדים של הקיסר קאמוּ, הקיסר ה-50, היו הראשונים לקבל את השם טאירה בשנת 825 או מאוחר יותר. לאחר מכן, צאצאיהם של הקיסרים נימְיוֹ, מוֹנטוֹקוּ וקוֹקוֹ קיבלו גם הם את שם המשפחה. מענפים תורשתיים אלה, אשר יצאו מקיסרים שונים, התהוו משפחות שונות אשר שמן יוחס לשמו של הקיסר בתוספת התואר היישי, למשל קאמו היישיי.

שבט טאירה היה אחד מארבעת השבטים אשר שלטו בפוליטיקה היפנית במהלך תקופת הייאן - האחרים היו מינאמוטו, פוג'יווארה, וטָצִ'יבָּאנַה.

משפחת קאמו היישי, אשר נוסדה בשנת 889 על ידי טאירה נו טָקַמוֹצ'י, נינו של הקיסר אקמו, הוכיחה עצמה כמשפחה החזקה ביותר בשבט לקראת סוף תקופת הייאן, כאשר טאירה נו קיומורי ייסד את הממשלה הראשונה בהיסטוריה של יפן שהונהגה על ידי סמוראים. נינו של טקמוצ'י, טאירה נו קוֹריהירָה, עבר למחוז איסֶה (כיום חלק ממחוז מיאֶה), וייסד שושלת דאימיו. נכדו טאירה נו מָסַמוֹרי, ונינו, טאירה נו טָדַמוֹרי הפכו לתומכים נאמנים של הקיסרים שירקאווה וטוֹבָּה, בהתאמה. טאירה נו קיומורי, בנו ויורשו של טדמורי, עלה לדרגת השר העליון במדינה עקב ניצחונותיו במרד הוגֶן ובמרד הייג'י. קיומורי הכתיר את נכדו אָנְטוֹקוּ לקיסר בשנת 1180, צעד שהוביל למלחמת גֶנפֵּיי. בניו של קיומורי, האחרונים לעמוד בראש משפחת קאמו היישי, נהרגו במהלך המלחמה על ידי צבאותיו של מינאמוטו נו יוריטומו בקרב דאן נוֹ אוּרה, הקרב האחרון במלחמה. סיפור סופה של המשפחה מסופר באפוס עלילות הייקה.

ממשפחת קאמו היישי צמחו ענפים רבים, בהם הוג'ו, הָטַקֵיָאמַה, מיאוּרָה וצ'יבָּה.

אנשי שבט אוֹדָה, ממנו הגיע אודה נוֹבּוּנאגַה (1534-1582) טענו כי הם צאצאי שבט טאירה, מטאירה נו צ'יקנאזֶה.

==ראו גם==
* שבט מינאמוטו
* תקופת הייאן
* היסטוריה של יפן

==קישורים חיצוניים==

* 

קטגוריה:יפן: היסטוריה
חנא אבו חנא

חנא אבו חנא (בערבית: حنا أبو حنا; 16 באוקטובר 1928 - 2 בפברואר 2022) היה משורר, סופר, מחנך וחוקר ערבי-ישראלי.

== ביוגרפיה ==
אבו חנא נולד בעיירה ריינה למשפחה ערבית נוצרית והתחנך בנצרת ובקולג' הערבי בירושלים בימי המנדט. שימש במשך שנים רבות כמחנך ומנהל בית הספר האורתודוקסי בחיפה. היה חבר במפלגה הקומוניסטית הישראלית בצעירותו ובהמשך היה חבר במפלגת בל"ד (ואף היה במקום האחרון והסמלי ברשימת מועמדיה לכנסת כמה פעמים), וכתב בעיתון א-סינארה. אבו חנא כתב ופרסם ספרי שירה ופרוזה רבים, וכן לימד ספרות ערבית באוניברסיטת חיפה.

בשנות ה-90 ייסד יחד עם פהד אבו ח'דרה ואינטלקטואלים אחרים את הרבעון "מואקף", שהיה מוקדש לביקורת ספרות.

בשנת 2003 ביצעה התזמורת הפילהרמונית הישראלית את "תזמורת", יצירה שכתב גיל שוחט אשר נכתבה לטקסטים של המשוררת אגי משעול ושל אבו חנא, בתרגום של ששון סומך.
אבו חנא זכה במדליית אל-קודס לשירה ובפרס פלסטין לשירה. הוא זכה בפרס על-שם ש' שלום של עיריית חיפה בשנת תשנ"ח על ספרו "בצל העננה".

הוצב באופן סמלי במקום ה-100 ברשימה המשותפת בבחירות לכנסת העשרים.

אבו חנא נפטר ב-2 בפברואר 2022. הוא היה תושב חיפה ואביה של העיתונאית אומייה אבו חנא.

== קישורים חיצוניים ==
* [http://readingmachine.co.il/home/books/book_462_38/chapter01_3314808 דיאלוג בין פרסות לדשאים], חנא אבו חנא
* [http://www.pij.org/details.php?id=221 From a Diary of Fateful Years], חנא אבו חנא
* [https://maktoobooks.com/%d7%90%d7%a1%d7%93%d7%95%d7%93/ אסדוד], סיפור מתוך האוטוביוגרפיה של חנא אבו חנא "בצל העננה"
* 

==הערות שוליים==

קטגוריה:סופרים ערבים ישראלים
קטגוריה:סופרים פלסטינים
קטגוריה:משוררים ערבים ישראלים
קטגוריה:משוררים פלסטינים
קטגוריה:פעילי בל"ד
קטגוריה:מנהלי בתי ספר ישראלים
קטגוריה:ערבים נוצרים ישראלים
קטגוריה:פעילי הרשימה המשותפת
קטגוריה:פעילים פוליטיים ערבים ישראלים
קטגוריה:ריינה: אישים
קטגוריה:ישראלים שנולדו ב-1928
קטגוריה:ישראלים שנפטרו ב-2022
נוירו-ויז'ן

נוירו-ויז'ן היא טכנולוגיה ושיטת טיפול לא פולשנית, המשפרת את איכות הראייה על ידי שיפור התפקוד של מרכז הראייה הראשוני במוח (primary visual cortex). 
הטיפול מתרכז בשיפור הניגודיות ובעיבוד הראייה המתבצע במוח, ומשפר את הראייה באמצעות גירוי חזותי מדויק וספציפי הפועל על התאים המרכיבים את מרכז עיבוד הראייה במוח. הגירוי מגביר את הפעילות העצבית בתאים ספציפיים במוח, ובעזרת תהליך מבוקר של תרגול ואימון בטכניקה של למידה תפישתית , נוצר שיפור משמעותי ברגישות לניגודיות (Contrast Sensitivity) וכתוצאה מכך, משתפרת גם חדות הראייה ואיכותה.

הטיפול פותח על ידי ד"ר אורי פולט, חוקר מוח ישראלי ממכון ויצמן למדע. בשנת 2001 נתקבל אישור מנהל המזון והתרופות האמריקאי לטכניקה טיפולית זו לטיפול בעין עצלה במבוגרים מעל גיל 9, לאחר שיעילות הטיפול הוכחה במחקרים קליניים מבוקרים.

עבודות קליניות רבות על טיפול נוירו-ויז'ן למגוון בעיות ראייה פורסמו בספרות הרפואית.

הטכנולוגיה עושה שימוש בגירויים חזותיים על שם גאבור Gabor Patch. דניס גאבור, פיזיקאי, חתן פרס נובל שפיתח אותן. מטרת הגאבור יוצרת גירוי ראייה חזותי אופטימלי בהיותה תואמת את השדות הרצפטיביים של הנוירונים בקורטקס הראייתי.

מחקרם של Hubel & Wiesel (טורסטן ויזל) מ-1959 בדק במעבדה את הפעילות החשמלית בקורטקס של חתול בתגובה לגירויים חזותיים שהציגו בפניו. מחקר זה גילה כי נוירונים ספציפיים בקורטקס הראייתי, מגיבים לגירויים חזותיים ספציפיים, וכי הפרמטרים המרכזיים המשפיעים הם מיקום הגירוי במרחב, תדר הגירוי והזווית שלו. על פריצת דרך מדעית זו בהבנה הראשונית של תהליך עיבוד הראייה המתרחש במוח זכו השניים בפרס נובל לרפואה ב-1981.

במחקר שנערך מאוחר יותר, על ידי אורי פולט ואחרים נצפה קשר ישיר בין עוצמת הניגודיות ובין תגובתו של הנוירון בקורטקס הראייתי, עד רמה מסוימת, וכי בתבניות חזותיות מוגדרות, ניתן להגיע לגירוי מוגבר ולפעילות נוירולוגית משמעותית. כמו כן נצפה, כי קיימות גמישות ויכולת למידה של הקורטקס הראייתי בעזרת תרגול שיטתי בתבניות אלו, המאפשר לשפר את התפקוד הראייתי גם במבוגרים. השיפור בתפקוד הראייתי בא לידי ביטוי בשיפור בניגודיות ובשיפור בחדות הראייה.

== קישורים חיצוניים ==
* נוירו-ויז'ן [http://www.neurovision.co.il/h-page.asp?id=159 רשימת מחקרים קליניים]

==הערות שוליים==

קטגוריה:ראייה